( 227 ) 
sore Van Breda . Delineavi parvulum Lumbricum qui pro dimidia parte 
capsula sua comprehenditur. (Vid. Tab. 5.) (1). Quum capsulis 
tempus sese evolvendi permittitur, animadvertitur ipsas in duas partes 
aperiri quarum una solvitur sub forma pileoli majoris, et sic transitum 
parvulo Lumbrico praebet: quod accidit mense Maii. 
Si ratio habetur harum observationum , nemo dubitare potest quin illae 
capsulae varias habeant evolutionis gradus , et earum evolutionis terminus 
sit expulsio parvuli Lumbrici. Magnitudo igitur variat cum aetate et cum 
eadem modificatur forma. Exiguus uncus etiam mutationes subit. 
Propter omnia illa phaenomena habere possuimus illas capsulas tamquam 
ova evoluti ^ a. 
Sed an revera sunt ova? Certe, si tantummodo simplices observationes 
instituissem in solam speciem de qua hic loquor, illas capsulas habuis- 
sem tamquam ova. Etenim sunt simplices, repletas substantia albuginea 
in qua distinguitur embryo; ulterius, embryo induit formam Lumbrici. 
Unicus tantummodo Lumbricus in capsula versatur et illa capsula est 
ovoidea. Inde non poteram confundere hanc capsulam cum putaminibus 
Hirudinum et ipsam tamquam ovum habere debebam. 
Sed, observationibus per duos continuo annos in Erpobdellam vul- 
garem Lamarclcii institutis, in contrariam abii sententiam. Yidi hoc 
anno, animal progignere capsulas ab uno latere curvatas, planas ab 
altero (2) terminatas ad duas extremitates appendice unciformi, simili 
appendici quae terminat capsulam Lumbrici vulgaris. Capsula Erpobdellae, 
quoad substantiam suam, omnino' est similis capsulae Lftmbrici; subni- 
grior tantummodo est. Mensibns Maii et Junii, capsulae Erpobdellae a 
duobus extremitatibus aperiuntur, exiguae appendices unciformes sol- 
vuntur et relinquunt duas aperturas fere circulares per quas egrediuntur 
pulli. Hi in capsula possunt perspici longo tempore antequam appen- 
dices solutae ipsis transitum praebent. Pelluciditas capsulae eorum obser- 
(1) Typis jam mandati hacce pagina, accepi vol. XI V operis: Annales des Sciences natu- 
re lies , quo continetur: Nouvelle notice sur les oeufs du Lumbricus terrestris , auctore Leone 
Dufour. Ille auctor fere easdem dedit figuras ac illas quas delineavi. 
( 2 ) Hoc oritur ex eo quod eas applicet in corpora plana , uti folia plantarum, etc. ; si liber* 
essent capsulae essent ovoideas, uti capsulae Lumbricorum. 
